Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel torjuu syytökset kansanmurhasta -
ja kutsuu Etelä-Afrikan nostamaa kannetta hävyttömäksi herjaukseksi.
USA:n ulkoministeri Blinken:
Paras tapa eristää Iran kätyreineen on antaa palestiinalaisille oma valtio.
Yhdysvallat ja Iso-Britannia iskivät Alankomaiden, Kanadan, -
Australian ja Bahrainin tuella hutheja vastaan Jemenissä.
Israel torjuu Etelä-Afrikan perusteettomat syytökset, -
joiden mukaan se olisi syyllistynyt kansanmurhaan Gazassa.
Israel luonnehtii kannetta hävyttömäksi herjaukseksi.
Kanteen nostaja ottaa esille kansanmurha-käsitteen tilanteessa, -
jossa Israel käy sotaa, jota se ei itse aloittanut eikä halunnut -
ja jossa se puolustaa itseään Hamasin, Islamilaisen jihadin -
ja muiden terroristijärjestöjen rajattomalta julmuudelta.
Etelä-Afrikka maalaa esityksessään -
perustavalaatuisesti vääristellyn kuvan todellisuudesta.
Kanne nojaa kokonaisuudessaan -
tarkoituksella kontekstistaan irrotettuun -
ja manipuloituun kuvaukseen meneillään olevasta sodasta.
Etelä-Afrikka esiintyy nyt ikään kuin ihmiskunnan edun ylevänä valvojana.
Mutta viemällä Israelilta olemassaolon oikeutuksen eilisessä esityksessään -
Etelä-Afrikan sitoutuminen ihmisyyteen -
kalskahtaa epäuskottavalta.
Tosiasioiden vastaisella kuvauksellaan Israelin―palestiinalaisten konfliktista-
Etelä-Afrikka pyyhki pois sekä juutalaisen historian -
että palestiinalaisten vastuun.
Kansainvälinen tuomioistuin (ICJ) järjesti tänään toisen kuulemisen -
Etelä-Afrikan nostaman Israelin- vastaisen kanteen käsittelyssä.
Israel paheksuu Etelä-Afrikan kyynistä ICJ:n hyväksikäyttöä.
Se kehottaa tuomareita hylkäämään kanteen.
Kunnioittavasti esitämme kanteen hylkäämistä.
Se on julkinen herjaus, jolla pyritään viemään Israelilta oikeus -
puolustaa itseään lain edellyttämällä tavalla -
ennennäkemättömältä terrori- hyökkäykseltä, joka ei ole päättynyt.
Samoin sillä pyritään viemään Israelilta mahdollisuus -
vapauttaa Hamasin hallussa olevat 136 panttivankia.
Israelin pääministeri Benjamin Netanjahu ilmaisi tuohtumuksensa -
Etelä-Afrikan hallituksen tekopyhyyden johdosta.
Me taistelemme terroristeja ja valheita vastaan.
Todistamme taas kerran päälaelleen kääntynyttä maailmaa:
Israelia syytetään kansanmurhasta tilanteessa, -
jossa se itse torjuu kansanmurhaa.
Israel taistelee murhanhimoisia terroristeja vastaan, -
jotka ovat tehneet hirvittäviä rikoksia ihmisyyttä vastaan: teurastaneet, -
raiskanneet, polttaneet, silponeet ja mestanneet kaikenikäisiä ihmisiä.
Terrorijärjestö suoritti juuri -
pahimman rikoksen juutalaisia vastaan sitten holokaustin, -
ja nyt terroristeja puolustetaan holokaustin nimissä.
Mitä hävyttömyyttä! Maailma on kääntynyt ylösalaisin.
Israelin puolustusvoimat (IDF) on maailman moraalisin armeija, -
joka tekee kaikkensa siviilien suojelemiseksi.
Nyt terroristihirviöiden edustajat syyttävät IDF:ää kansanmurhasta.
Etelä-Afrikan tekopyhyys huitelee aivan omissa sfääreissään.
Missä oli Etelä-Afrikka silloin, kun Hamasin kumppanit murhasivat -
ja häätivät kodeistaan miljoonia ihmisiä Syyriassa ja Jemenissä?
Maailma on kääntynyt nurinniskoin. Missä te olitte? Me tiedämme, -
missä me olemme. Jatkamme taistelua terroristeja vastaan.
Jatkamme valheiden kumoamista.
Pidämme kiinni oikeudestamme puolustaa itseämme -
ja tulevaisuuttamme ― voittoon saakka.
Israelin puolustusvoimien (IDF) tiedottaja Daniel Hagari painotti, -
että IDF ei tule koskaan unohtamaan -
islamistisen Hamasin 7. lokakuuta Israelissa suorittamaa verilöylyä.
Tiedottaja Hagari antoi ajantasaista tietoa siitä, -
miten taistelut Iranin välikäsiä vastaan Gazassa ja Libanonissa edistyvät.
Jatkamme sotaa. Operoimme Gazassa monin eri tavoin.
Keski- ja Etelä-Gazassa jatketaan operointia neljällä divisioonalla.
Pohjoissektorilla iskimme Hizbollahin infrastruktuuriin Libanonin alueella.
Iskimme myös niihin kohteisiin, joista on ammuttu raketteja Israeliin.
Jatkamme Hizbollahin kykyjen heikentämistä rajamme kupeessa -
konkreettisin toimenpitein. Tehtävämme on varmistaa, -
että ihmiset voivat elää Pohjois-Israelissa turvallisesti.
USA:n erityislähettiläs Amos Hochstein tapasi -
Libanonin pääministerin Najib Mikatin ja ulkoministeri Abdallah Bou Habibin-
Beirutissa. Hochstein korosti, -
että USA työskentelee väsymättä edistääkseen diplomaattista ratkaisua,
jolla voidaan estää sodan syttyminen Israelin ja Hizbollahin välillä.
Israelin hallitus on sanonut, että on olemassa pieni mahdollisuus -
mutta että he pitävät diplomaattista ratkaisua parempana vaihtoehtona.
Uskon, että molemmat osapuolet ovat diplomaattisen ratkaisun kannalla.
Meidän tehtävämme on edesauttaa ratkaisun syntymistä.
Yhdysvaltain ulkoministeri Antony Blinken -
päätti Lähi-idän-vierailunsa Egyptiin, -
missä hän tapasi presidentti Abdel Fattah al-Sisin.
Blinken sanoi olevansa vakuuttunut siitä, -
että paras tapa ajaa Iran kätyreineen eristyksiin on se, -
että palestiinalaiset saavat oman valtion.
Se, että jatkatte tätä ensimmäistä reittiä, edistätte integraatiota, -
otatte Israelin mukaan, teette tarvittavat turvallisuussitoumukset -
ja edesautatte palestiinalaisvaltion perustamista, -
on paras yksittäinen keino eristää Iran ja sen kätyrit, -
jotka aiheuttavat niin paljon harmia meille kaikille.
Monet Lähi-idän johtajat jakavat tämän saman näyn.
Sitten Jemeniin. Huthien hallitsema Iranin välikäsi Ansar Allah -
ei noudattanut lännen varoituksia vaan jatkoi iskujaan laivaliikenteeseen -
strategisella Bab el-Mandebin salmella Punaisellamerellä.
Iso-Britannia ja Yhdysvallat varoittivat viime päivinä useita kertoja hutheja -
jatkamasta iskuja. Sen sijaan, että varoituksia olisi noudatettu, -
huthien johtaja julkaisi tv-lausunnon, -
jossa hän varoitti Britanniaa ja USA:ta iskemästä Ansar Allahia vastaan.
Hän vannoi iskujen jatkuvan Punaisellamerellä.
Allahille kiitos, emme epäröi toimia.
Vastaamme Yhdysvaltojen aggressioon.
Yksikään Yhdysvaltain hyökkäystoimi ei jää vaille vastausta.
Vastauksemme tulee olemaan -
paljon suurempi kuin viimeisin merioperaatiomme USA:ta vastaan, -
joka toteutettiin 24 lennokilla ja useilla ohjuksilla.
Vastauksena huthien uhmakkuuteen -
USA:n johtama liittouma teki laajoja iskuja -
yli 60 huthi-kohteeseen 16 eri paikassa.
Iskut aiheuttivat mittavaa vahinkoa Ansar Allahin infrastruktuurille.
Huthien iskut Punaisenmeren kauppaliikennettä vastaan -
ovat lisääntyneet merkittävästi viime viikkoina, ja ne vaarantavat viattomia.
Iskut häiritsevät globaalia taloutta ja alueen vakautta. Tänä aikana myös -
Britannian sotalaivaan kohdistui suurin isku vuosikymmeniin.
On selvää, että näin ei voi jatkua.
Siksi tuomitsimme liittolaistemme kanssa julkisesti tämän käytöksen.
Ja sen vuoksi tein päätöksen liittolaisten kanssa -
toteuttaa tämän oikeasuhtaisen ja kohdennetun toimenpiteen -
huthien sotilaskohteita vastaan.
Emme epäröi suojella ihmishenkiä ja kauppaliikenteen turvallisuutta.
Ansar Allahin tiedottaja kommentoi iskuja videolla.
Hän vannoi kostoa Yhdysvaltoja ja Britanniaa vastaan. Samalla hän toisti,
että huthit aikovat jatkaa iskujaan Punaisenmeren laivaliikenteeseen.
Amerikkalais- ja brittiviholliset ovat täysin vastuussa -
tästä rikollisesta hyökkäyksestä jemeniläisiä vastaan.
Tämä rikos ei jää rankaisematta. Jemenin asevoimat ei epäröi iskeä -
uhkaaviin viholliskohteisiin maalla ja merellä.
Puolustamme Jemeniä ja sen suvereniteettia.
Yhdysvallat ja Britannia saivat tukea Alankomailta, Australialta, Bahrainilta-
ja Kanadalta hyökkäystoimiin Iranin tukemia hutheja vastaan Jemenissä.